Rêxistina HDPyî ya Amedî seba ke semedê mexdûranê bunlerzî problemê cayêmendişî çareser bikero, kampanyaya 'Keyeyê mi keyeyê to yo' daye destpêkerdene.
HDPyî veng da şarê Amedî ke wa berê xo mexdûranê bunlerzî rî abikerê, torra paştîdayîşî xurtêr bikerê û mesajê ma do pîya ser bikewe da.
HDPyî hesabê xo ya medyaya sanale de kampanyaya xo da eşnawitene û wina vat: ''Amed mûsaye yo, tim birînanê xo pê paştîdayîşî pêşêno. Badê bunlerzî, kîrayî zaf şîyî dîyar. Çîyo ke destê ma ra yeno, ma eşkenê berê xo mexdûranê bunlerî zî rê abikerê û barê înan bîney şenik bikerê. Coka ma  kampanyaya 'Keyeyê mi keyeyê to yo'  daye destpêkerdene. Ma do pîya ser bikewe da.''
